Ecclesiae Reformatae
Ecclesiae Reformatae appellantur variae ecclesiae, quae ex traditione reformationis ortae sunt. Praecipue a Hulderico Zvinglio, qui reformator ecclesiae urbis Turici factus est, et ab Ioanne Calvino, qui multos annos Genavae praedicavit, repetunt. Ecclesiae Reformatae sicut ecclesiae Lutheranae ad Protestantes pertinent. Grex maxima toto orbe terrarum hodie sunt Ecclesiae Presbyterianae, quae in Scotia ortae sunt. In theologia reformata Biblia ut scriptura sacra nodus ac coitus vitae sunt; interiora templorum simplicia sunt, nihil fideles a Dei verbo avertere debet. Sacramentis, quae sola signa ducuntur (ut puta eucharistia) in praxi liturgica minus ponderis est quam in Ecclesia Catholica Romana aut in Lutheranismo et soli praedicationi evangelii serviant. Maximi momenti est doctrina Praedestinationis. Ad vitam ecclesiarum Reformatarum saeculis praeteritis etiam severa iussa moralia pertinebant, quae ab auctoritate communitaria servata sunt.